6.2.91 Επίσημη Εφημερίδα των Ευρωπαϊκών Κοινοτήτων Αριθ. C 31/39 
Γνωμοδότηση για την πρόταση απόφασης του Συμβουλίου σχετικά με τη σύναψη συνεργασίας μεταξύ 
της Ευρωπαϊκής Οικονομικής Κοινότητας και της Δημοκρατίας της Ισλανδίας σε σχέδιο απόφασης 
προγράμματος για την τόνωση της διεθνούς συνεργασίας και των ανταλλαγών που είναι απαραίτητες 
για το έργο των ευρωπαίων ερευνητών (SCIENCE) (*) 
(91/C 31/12) 
Στις 27 Ιουλίου 1990, και σύμφωνα με το άρθρο 130 Ο, παράγραφος 2, της συνθήκης περί ιδρύσεως 
της Ευρωπαϊκής Οικονομικής Κοινότητας, το Συμβούλιο αποφάσισε να ζητήσει τη γνωμοδότηση της 
Οικονομικής και Κοινωνικής Επιτροπής για την παραπάνω πρόταση. 
Η Οικονομική και Κοινωνική Επιτροπή αποφάσισε να αναθέσει στον κ. Moreland, ως γενικό εισηγητή, 
την προετοιμασία των σχετικών εργασιών. 
Η Οικονομική και Κοινωνική Επιτροπή κατά την 280ή σύνοδο ολομελείας της (συνεδρίαση της 18ης 
Οκτωβρίου 1990) υιοθέτησε ομόφωνα την ακόλουθη γνωμοδότηση. 
1. Σκοπός και περιεχόμενο της πρότασης 
1.1. Σκοπός της πρότασης είναι η συνεργασία της Ισλαν­
δίας στην εφαρμογή του προγράμματος SCIENCE, το οποίο 
ενέκρινε το Συμβούλιο στις 29 Ιουνίου 1988 (2). 
1.2. Στόχος του προγράμματος αυτού είναι η κατάρτιση 
ενός πλαισίου συνεργασίας και επιστημονικών και τεχνικών 
ανταλλαγών σε ευρωπαϊκό επίπεδο, που θα διευρύνεται 
σταδιακά στους τομείς των θετικών και φυσικών επιστημών, 
και η ένταξη του σε ένα σύνολο πρωτοβουλιών οι οποίες 
αποβλέπουν στη βελτίωση της αποτελεσματικότητας του κοι­
νοτικού επιστημονικοτεχνικού δυναμικού προς όφελος όλων 
των κρατών μελών και, μακροπρόθεσμα, στη δημιουργία μιας 
πραγματικής κοινότητας ερευνητών σε έναν ευρωπαϊκό χώρο 
χωρίς σύνορα. 
1.3. Δεδομένου ότι πέντε κράτη μέλη της Ευρωπαϊκής 
Ζώνης Ελεύθερων Συναλλαγών (ΕΖΕΣ) έχουν ήδη συνάψει 
σχετικές συμφωνίες (3), η πρόταση αυτή, όταν υιοθετηθεί 
από το Συμβούλιο, σημαίνει ότι το πρόγραμμα SCIENCE θα 
καλύψει τα δώδεκα κράτη μέλη της Κοινότητας και όλα τα 
κράτη μέλη της ΕΖΕΣ (τα τελευταία, όμως, καλύπτονται ως 
μεμονωμένα κράτη). 
1.4. Κάθε πρόσθετη δαπάνη που θα προκύψει από την 
υλοποίηση αυτής της συμφωνίας συνεργασίας θα αναληφθεί 
από την Ισλανδία. 
1.5. Η συμφωνία προβλέπει, επίσης, τη διεύρυνση της 
επιτροπής για την επιστημονική και τεχνολογική ευρωπαϊκή 
ανάπτυξη (Codest) η οποία επικουρεί την Επιτροπή στην 
εφαρμογή του προγράμματος SCIENCE, ώστε να συμπερι­
ληφθεί και εκπρόσωπος της Ισλανδίας. 
2. Γενικές παρατηρήσεις 
2.1. Το άρθρο 5 του προγράμματος SCIENCE επιτρέπει 
στην Επιτροπή να διαπραγματεύεται συμφωνίες με τρίτες 
χώρες και ιδιαίτερα με ευρωπαϊκές χώρες που έχουν συνάψει 
με την Κοινότητα συμφωνίες-πλαίσιο επιστημονικής και τεχνολογικής συνεργασίας. Αυτή είναι η περίπτωση της 
Ισλανδίας, της τελευταίας από τις χώρες ΕΖΕΣ που συνήψε 
μια τέτοια συμφωνία με την Κοινότητα. Η συμφωνία αυτή 
εγκρίθηκε με την απόφαση του Συμβουλίου της 29ης Σεπτεμ­
βρίου 1989 (4) και υποστηρίχθηκε από την ΟΚΕ στις 
22 Φεβρουαρίου 1989 (5). 
2.2. Όπως και στην περίπτωση των άλλων χωρών ΕΖΕΣ, 
η ΟΚΕ υποστηρίζει την παρούσα πρόταση της Επιτροπής με 
την επιφύλαξη των παρακάτω παρατηρήσεων. 
3. Ειδικές παρατηρήσεις 
3.1. Στη γνωμοδότηση της 27ης Σεπτεμβρίου 1989 σχετικά 
με τη σύναψη συμφωνιών συνεργασίας με τα άλλα πέντε 
κράτη μέλη της ΕΖΕΣ για το πρόγραμμα SCIENCE (6), η 
ΟΚΕ διατύπωσε ορισμένες ειδικές παρατηρήσεις. Διαφαίνε­
ται σαφώς από τις τελικές αποφάσεις του Συμβουλίου, που 
αναφέρονται παραπάνω, ότι οι παρατηρήσεις αυτές δεν έγιναν 
πλήρως αποδεκτές. Εντούτοις, η ΟΚΕ πιστεύει ότι διατηρούν 
ακόμη τη σημασία τους και αφορούν επίσης τη συμφωνία 
συνεργασίας με την Ισλανδία, ιδίως όσον αφορά τα ακόλουθα 
σημεία. 
3.2. Άρθρο 1: ημερομηνία εφαρμογής της συμφωνίας 
3.2.1. Η ΟΚΕ σημειώνει ότι το άρθρο 1 της συμφωνίας 
προβλέπει ότι η Ισλανδία συνεργάζεται για την εφαρμογή 
του προγράμματος SCIENCE από την 1η Ιανουαρίου 1990. 
Θα πρέπει λοιπόν να συμπεράνει ότι είτε αυτό είναι λάθος ή 
ότι υπάρχει ασυμβίβαστο με το άρθρο 11 που ορίζει ότι η 
συμφωνία «τίθεται σε ισχύ την ημερομηνία κατά την οποία 
τα συμβαλλόμενα μέρη έχουν αμοιβαία κοινοποιήσει την 
ολοκλήρωση των διαδικασιών που είναι αναγκαίες για το 
σκοπό αυτό». 
3.3. Άρθρο 5: Υποβολή της έκθεσης εκτίμησης των αποτε­
λεσμάτων στην Οικονομική και Κοινωνική Επιτροπή 
3.3.1. Για άλλη μια φορά, η ΟΚΕ διερωτάται γιατί δεν 
περιλαμβάνεται στους παραλήπτες της έκθεσης σχετικά με 
(!) ΕΕ αριθ. C 181 της 21. 7. 1990, σ. 15. 
(2) ΕΕ αριθ. L 206 της 30. 6. 1988, σ. 34. 
(3) ΕΕ αριθ. L 50 της 26. 2. 1990. (4) ΕΕ αριθ. L 14 της 18. 1. 1990, σ. 18. 
(5) ΕΕ αριθ. C 102 της 24. 4. 1989, σ. 15. 
(6) ΕΕ αριθ. C 298 της 27. 11. 1989, σ. 30. 
Αριθ. C 31/40 Επίσημη Εφημερίδα των Ευρωπαϊκών Κοινοτήτων 6. 2. 91 
την εφαρμογή του προγράμματος. Επειδή η έκθεση αυτή 
ενδέχεται να περιλαμβάνει προτάσεις τροποποιήσεις του προ­
γράμματος SCIENCE για τις οποίες θα πρέπει τελικά, βάσει 
του άρθρου 130 Ο, παράγραφος 2, της συνθήκης ΕΟΚ, να 
ζητηθεί η γνωμοδότηση της ΟΚΕ, η τελευταία ζητά να τρο­
ποποιηθεί καταλλήλως το άρθρο αυτό. 
3.4. Άρθρο 7: Εφαρμογή τον προγράμματος 
3.4.1. Η ΟΚΕ σημειώνει ότι το Υπουργείο Πολιτισμού και 
Παιδείας της Ισλανδίας, και η Επιτροπή, θα εξασφαλίσουν 
την εφαρμογή της Συμφωνίας. Η ΟΚΕ τονίζει, όπως και 
στη γνωμοδότηση της για το πρόγραμμα SCIENCE και τις 
συμφωνίες με τα άλλα κράτη μέλη της ΕΖΕΣ, ότι είναι σημα­
ντικό να περιληφθεί στο πρόγραμμα η επιστημονική έρευνα 
στον εμπορικό και βιομηχανικό τομέα. 
Βρυξέλλες, 18 Οκτωβρίου 1990. 3.5. Παράρτημα Α — σημείο 5 
3.5.1. Η ΟΚΕ τονίζει και πάλι την παρατήρηση που έκανε 
στην προηγούμενη γνωμοδότηση της σε σχέση με το σημείο 
5 του Παραρτήματος Α το οποίο αναφέρεται στις «ενέργειες 
τόνωσης». 
3.5.2. Η ΟΚΕ εφιστά την προσοχή των δύο αρχών οι οποίες 
είναι αρμόδιες επί του προϋπολογισμού (Συμβούλιο και Ευρω­
παϊκό Κοινοβούλιο) στην ανάγκη να εξασφαλισθεί ότι τα 
μέτρα αυτά καθορίζονται σαφώς. Σε διαφορετική περίπτωση, 
θα υπάρχει ασάφεια ως προς τις δημοσιονομικές επιπτώσεις 
της εφαρμογής αυτών των μέτρων και το δημοσιονομικό 
έλεγχο που θα ασκηθεί. 
3.6. Άλλες παρατηρήσεις 
3.6.1. Η ΟΚΕ διαπιστώνει ότι γίνεται διαρκώς λόγος για 
«πρόγραμμα τόνωσης». Επειδή όμως το πρόγραμμα αυτό 
αποκαλείται πλέον επίσημα «SCIENCE» θα ήταν καλό, για 
να αποφευχθεί κάθε σύγχυση, να χρησιμοποιηθεί ο όρος 
«πρόγραμμα SCIENCE» σε όλο το κείμενο και των πέντε 
σχεδίων συμφωνιών συνεργασίας. 
Ο Πρόεδρος της 
Οικονομικής και Κοινωνικής Επιτροπής 
Francois STAEDELIN